ஆகவே, எனக்கு மிகத் தெளிவாகத் தெரிவது என்னவென்றால் சிறிசேனவின் தற்போதைய நகர்வில் உள்ளது 2020 மற்றும் அதற்கு பின்னாலும் உள்ள ஜனாதிபதி தேர்தல் பற்றிய கணக்கு கூட்டல்களே. தற்போதைய சிறிசேன - ராஜபக்ஸ கூட்டணி ஒரு ‘கிவிசும’ (ஒப்பந்தம்) இல்லாமல் உருவாகியிருக்க முடியாது. மகிந்த ராஜபக்ஸ அவரது தற்போதைய பிரதமர் நியமனத்துக்குப் பதிலாக எதையாவது தருவதாக வாக்களித்துள்ளாரா? அடுத்த தேர்தலில் ராஜபக்ஸ குழு சிறிசேன ஜனாதிபதியாக வருவதற்கு ஆதரவு வழங்குமா? மாற்றீடாக 2020க்குப் பிறகு சிறிசேன பற்றி அவர்களுக்கு வேறு ஏதாவது திட்டம் உள்ளதா? ராஜபக்ஸவுக்கும் மற்றும் சிறிசேனவுக்கும் இடையிலான சாத்தியமான ஒப்பந்தத்தை பற்றிய விபரங்கள் மிகவும் இரகசியமாகவே உள்ளன. இங்கு கட்டாயமாகக் குறிப்பிட வேண்டியது, ராஜபக்ஸ போன்ற புத்திசாலியான அரசியல்வாதிகளுக்கு தேவைப்பட்டால் சிறசேன மற்றொரு ஆட்சிக் கவிழ்ப்புக்கு வரமாட்டார் என்பதற்கு உத்தரவாதம் கிடையாது என்பது நன்றாகத் தெரியும். எனவே சிறிசேன மற்றும் ராஜபக்ஸ இடையிலான உறவின் தன்மை பற்றி கவனமாக அவதானிக்க வேண்டிய தேவை உள்ளது.